Ronnie Briggs

William Ronald «Ronnie» Briggs (født 29. mars 1943 i Belfast, død 28. august 2008 i Bristol) er en tidligere nordirsk fotballspiller som var målvakt for klubbene Manchester United, Swansea City og Bristol Rovers på 1960-tallet.

Karriere 
Briggs ble speidet av Manchester United i en alder av 15 år, og signerte en profesjonell kontrakt med laget på hans 17–årsdag. Hans førstelagsdebut kom ti måneder senere i en førstedivisjonskamp borte mot Leicester City den 21. januar 1961. Denne kampen ble for Briggs vedkommende en nedtur da han slapp inn hele seks mål, noe som gjorde at United tapte 6–1. 

Briggs fikk kun elleve kamper for klubben, hvor den siste kom i 1962, før han ble solgt videre til Swansea Town i 1964. En sesong senere meldte han igjen overgang etter å ha etablert seg i førstelagsspill til Bristol Rovers, hvor han forble ut 1968 før han dro til amatørklubben Frome Town og dermed sluttet som profesjonell fotballspiller. 

Briggs fikk også to kamper for , hvor debutkampen var i et tap mot Wales i april 1962. Hans andre kamp var i en 2–1–seier over Nederland i 1965. Etter at han la opp som fotballspiller begynte han blant annet å arbeide innenfor forsikringsbransjen helt til han fikk påvist diagnosen lungekreft i mars 2008 og ble tvunget til å pensjonere seg. Briggs døde av sykdommen den 28. august 2008 i Bristol.

Eksterne lenker 
 Nekrolog hos ManUtd.com
 Briggs profil hos MUFCInfo.com

Nordirske fotballspillere
Fotballspillere for Manchester United FC
Fotballspillere for Swansea City AFC
Fotballspillere for Bristol Rovers FC
Personer fra Belfast
Fødsler i 1942
Dødsfall i 2008